Diari Oficial de la Generalitat Valenciana


Sumari del DOGV 9708, del 20-10-2023 (2023/10757)

RESOLUCIÓ de 17 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un segon procediment de selecció de sol·licituds d'entitats d'iniciativa social després de l'anunci d'obertura d'un nou termini de presentació de sol·licituds per a la concertació de serveis addicionals o de nova creació per al període 2023-2026 en el sector d'infància i adolescència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10262


Data del document
:   17-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 17 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un segon procediment de selecció de sol·licituds d'entitats d'iniciativa social després de l'anunci d'obertura d'un nou termini de presentació de sol·licituds per a la concertació de serveis addicionals o de nova creació per al període 2023-2026 en el sector d'infància i adolescència. [2023/10450]  
Antecedents de fet  
I. Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
El 31 de maig de 2023 es publica l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
II. Existeix crèdit adequat i suficient després de l'anunci d'obertura d'un nou termini de presentació de sol·licituds d'entitats d'iniciativa social per a la concertació de serveis addicionals o de nova creació per al període 2023-2026 (DOGV 9607, 31.05.2023), amb càrrec al programa pressupostari 311.20, Gestió i organització del sistema, capítol IV, línia S1151000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives recollit en la Llei de pressupostos de la Generalitat per a l'any 2023, i queden condicionats la despesa i import dels exercicis següents a l'aprovació i existència de crèdit adequat i suficient en les posteriors lleis de pressupostos.  
III. En l'annex III de la Resolució de 21 de juny de 2022 es detallen les condicions per a la concertació en matèria de serveis socials en el sector d'infància i adolescència.  
IV. Durant el termini establit per a la presentació de sol·licituds per part de les entitats s'han presentat 10 sol·licituds, de les quals 5 són nous centres i altres 5 són ampliació de places en centres que ja estan en l'acció concertada. Corresponen 5 centres a València, 4 centres a Alacant i 1 centre a Castelló; les entitats han sol·licitat les següents places distribuïdes per tipologies i províncies:  
  
Tipologia Places sol·licitades Totals  
 Alacant Castelló València   
Atenció residencial 6   16 22  
Centres de dia 36 24 48 108  
Llars d'emancipació 2     2  
Totals 44 24 64 132  
  
  
V. En cada direcció territorial de la Conselleria s'ha constituït una comissió tècnica instructora que ha tramitat i ha instruït els expedients, integrada per tres membres designats per la persona titular de la direcció territorial, de conformitat amb l'article 11 de la resolució esmentada.  
  
Aquestes han sigut les encarregades de comprovar el següent: les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Conforme al que s'estableix en l'article 7, Requisits generals, de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponent o declaració responsable d'estar en condicions d'obtindre'l.  
  
VI. El 20 de juliol de 2023 es va reunir la comissió d'avaluació que va analitzar les actes de les comissions instructores de les direccions territorials i que, a causa de dificultats tècniques, no va poder resoldre la totalitat de les sol·licituds rebudes. Sí que es va poder fer una resolució parcial de la convocatòria per a la sol·licitud de l'entitat Fundació Diagrama per al centre d'acolliment residencial per a problemes de conducta de 16 places (expedient IAAR/2023/1/46), i es va ajornar per a una sessió posterior la resolució de la resta de sol·licituds presentades.  
  
VII. Una vegada esmenades les dificultats tècniques, el 14 de setembre de 2023 es va tornar a reunir la comissió d'avaluació en una segona sessió per a resoldre sobre la resta de les sol·licituds presentades. Després de la revisió de la documentació enviada junt amb la convocatòria de la comissió d'avaluació: actes finals de les tres comissions instructores i document amb informació dels expedients, entitats sol·licitants, centres, places sol·licitades, baremació i puntuació aconseguida realitzada per les esmentades comissions instructores, es planteja que existeix dotació pressupostària suficient per a poder incorporar al concert social els centres nous i els ampliats que compleixen els requisits generals dels articles 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, així com el compliment de l'article 7 de la resolució de convocatòria, per a optar i accedir al règim de l'acció concertada.  
Vistes les baremacions realitzades per les comissions instructores, totes les sol·licituds han aconseguit superar la puntuació mínima exigida de 65 punts, i de les sol·licituds registrades totes compleixen els requisits exigits en la convocatòria, a excepció de la presentada per l'entitat Fundació Salud y Comunidad per a la llar d'atenció general a la infància i adolescència Ifach 2, centre que no està autoritzat per al seu funcionament.  
Per tant, es resol favorablement i de conformitat amb el que es disposa en el resolc segon de la Resolució de 21 de juny de 2022, per un import global de 3.327.765,06 € amb càrrec al programa pressupostari 311.20, Gestió i organització del sistema, capítol IV, codi S1151 Acció concertada: gestió de polítiques d'infància i adolescència, i és procedent proposar el concert social per als següents centres:  
  
  
  
El desglossament total per anualitats per a aquests centres és el següent:  
2023: des de 18 d'octubre…….…… 254.848,50 €   
2024: ………………….…………… 1.229.065,08 €  
2025: ………………….…………… 1.226.507,10 €  
2026 (primer semestre): …….…… 617.344,38 €  
  
Quant a la data d'efectes de places a concertar, conforme al que es disposa en l'article 16.1. a) i b) de la resolució de convocatòria (contingut de la resolució en relació amb les places i serveis concertats), els efectes econòmics del concert seran a partir del 18 d'octubre de 2023, data que consta en aquesta resolució de concessió i en el document de formalització del concert. Segons l'article 17 de la resolució de convocatòria, la resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per persones usuàries, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la Conselleria.  
  
  
Fonaments de dret  
Primer. Correspon a la persona que ocupe el lloc de la Direcció General de Gestió i Organització del Sistema, que, després de l'aprovació del Decret 132/2023, de 10 d'agost de 2023, del Consell (DOGV 9661, 14.08.2023), d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, té com a nova denominació la de Direcció General del Sistema Sociosanitari i de l'Institut de Formació, Investigació i Qualitat dels Serveis Socials segons el que es disposa en el seu article 19; el nomenament d'aquesta persona es determina pel Decret 117/2023, de 28 de juliol, del Consell (DOGV 9650, 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per al període 2022-2026, de conformitat amb l'article 15, i de l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control dels quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. Pel Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant una resolució, que reculla aquells aspectes i elements que estableix aquesta norma, delimitant l'objecte i, si és el cas, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no discriminació.  
  
Cinqué. El procediment de concertació s'ha dut a terme conformement a les condicions generals que s'estableixen en la convocatòria dels acords d'acció concertada en matèria de serveis socials en el sector d'infància i adolescència.  
Sisé. El contingut de la resolució en relació amb les places i serveis concertats es regula en l'art. 16 de la resolució de la convocatòria, per la qual cosa és procedent determinar les places, amb l'import de l'anualitat determinada per als centres en funció del nombre de places concertades, el mòdul econòmic aplicable i nombre de dies de prestació del servei. En aquest mateix article es possibilita l'existència d'una resolució de concessió de concert per al sector d'infància i adolescència de l'acció concertada.  
  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada amb les entitats i centres que apareixen en l'annex adjunt.  
L'aprovació de la concessió del concert social per als anys 2023 (des del 18 d'octubre), 2024, 2025 i 2026 (primer semestre), per import total de 3.327.765,06 €, s'efectua amb càrrec al crèdit consignat en el programa pressupostari 311.20, Gestió i organització del sistema, capítol IV, aplicació pressupostària S1151000, «Acció concertada: gestió de polítiques d'infància i adolescència», de la secció 16 del pressupost de despeses de la Vicepresidència i Conselleria d'Igualtat i Polítiques Inclusives o el seu equivalent en la Llei de pressupostos de la Generalitat per a cada exercici pressupostari.  
La concertació del servei i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
El concert social que se subscriga tindrà una duració des del 18 d'octubre de 2023 fins al 30 de juny de 2026.  
Conforme al que es preveu en la resolució de convocatòria, per resolució de la persona titular de la conselleria competent en matèria de serveis socials, es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 17 d'octubre de 2023.- La vicepresidenta segona i consellera de Serveis Socials, Igualtat i Habitatge, p. d. (R 21.06.2022), el director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials: José Vicente Anaya Roig.